Paterna presenta el projecte de construcció de la xarxa de drenatge del Barranc de laFont
07/02/2017

# Paterna presenta el projecte de construcció de la xarxa de drenatge del Barranc de laFont

[![Paterna presenta el projecte de construcció de la xarxa de drenatge del Barranc de laFont ](/images/noticias/2017/02/drenaje-barranco-font.jpg)](/images/noticias/2017/02/drenaje-barranco-font.jpg)

07.02.2017

L'Ajuntament de Paterna, a través d'Aigües de Paterna, ha presentat aquest matí en el consistori el projecte constructiu per a la restauració de la xarxa de drenatge del Barranc de la Font que permetrà conduir les aigües pluvials al llarg d'aquest barranc evitant possibles desbordaments com el succeït al setembre de 2012.

L'execució d'aquest projecte, que té un pressupost de 4,5 milions d'euros i una duració aproximada de 18 mesos, estaria dividit en 5 fases i té com a objectiu l'optimització de la geometria del barranc per dotar-ho d'una major capacitat d'evacuació i evitar tant desbordaments que afecten al casc urbà com a la plataforma ferroviària de FGV.

Per a això, el projecte contempla el recrexcut de les esculleres laterals per donar al barranc una major capacitat d'acumulació d'aigua, la col•locació d’una escullera en el fons del mateix per minimitzar l'energia de l'aigua de vessament, l'augment del nombre de passos prefabricats d'aigua per sota de la plataforma ferroviària i l'adequació dels camins i sèquies afectades amb la finalitat de millorar la seua resposta enfront de les precipitacions,como és el cas del camí dels Molins, de la Sèquia de la Filà, de la Sèquia de Junyia i de la Real Sèquia de Montcada.

Durant la presentació del projecte, han estat presents la regidora d'Infraestructures, Núria Campos junt amb els responsables de l'Àrea, el gerent d'Aigües de Paterna, Massimo Marras i l'equip encarregat de la redacció del projecte.

La regidora d'Infraestructures ha destacat que “per a l'elaboració del projecte s'ha dut a terme un estudi d'integració paisatgístic i s'ha redactat un documents ambiental, ja que l'actuació afecta al parc fluvial del Túria i a la Real Sèquia de Montcada” i ha assenyalat que “els dos documents, juntament amb la resta del projecte constructiu, es remetran a totes les administracions autonòmiques afectades, així com a la Confederació Hidrogràfica del Xúquer i a FGV”.